Pódpołdnjowoameriski nosowy mjadwjeź

Pódpołdnjowoameriski nosowy mjadwjeź (Nasua nasua) jo rubjažne zwěrje ze swójźby małkich mjadwjeźow (Procyonidae). Wón ma 11 póddružynow.

 Wopis 
Pódpołdnjowoameriski nosowy mjadwjeź ma zwětšego nacerwjenje brunu, wótergi šerobrunu kóžu. Jogo wopuš jo dłujki a śamno kuźerjony. Wón jo relatiwnje dłujkonogaty. Nos jo pyskaty a wjelgin pógibliwy. Jogo wušy stej małkej. Wón jo wódnjo aktiwny.

 Rozšyrjenje a žywjeński rum 
Pódpołdnjowoameriski nosowy mjadwjeź jo žywy w pódpołdnjowej Americe, w Ekuadorje, Peruwje, pódzajtšnej Brazilskej a pódzajtšnej Argentinskej.

Tam wustupujo w dešćowych lěsach, suchych lěsach, ale teke w sawanach, pśi comž w górach we wusokosćach wót až do 3000 m wustupujo. Samicy twórje wjelike kupki.

 Žrědła 
 Wolfgang Puschmann, BI-Lexikon Zootiere, VEB Biobliographisches Institut, Leipzig 1989, ISBN 3-323-00280-6, bok 395 
 Meyers Taschenlexikon Biologie, In 3 Bänden, 2. zwězk, ISBN 3-411-12023-1, bok 222, pód lemma Nasenbären 

 Eksterne wótkaze 


Kategorija:Małke mjadwjeźe